Държавен вестник, бр. 85, 2010 г., стр. 3

БРОЙ  85	
Д Ъ Р Ж А В Е Н  В Е С Т Н И К 	
СТР.  3  
„Обект на ипотека върху кораб
Чл. 49. (1) Ипотека може да се учреди 
върху цял кораб. Тя се простира и върху 
обезщетението по застраховката на кораба, но 
не обхваща товара, превозната цена и наема.
(2) Ипотеката върху кораб обхваща най-
малко неговия корпус, машини, механизми 
и оборудване.“
§ 18. В чл. 50, ал. 4 след думите „ипотеки­
рания кораб“ се поставя запетая и се добавя 
„както и конструктивна промяна на кораба“.
§ 19. Създава се чл. 50а:
„Задължения на ипотекарния длъжник
Чл. 50а. Ипотекарният длъжник за вре­
мето на действие на ипотека е длъжен да 
поддържа класа на кораба, когато има такъв, 
валидността на корабните документи, както и 
да застрахова кораба срещу морски рискове.“
§ 20. Създава се чл. 50б:
„Права на ипотекарния кредитор
Чл. 50б. (1) При неизпълнение на задълже­
нията на ипотекарния длъжник кредиторът 
може да продаде ипотекирания кораб, а когато 
това е уговорено в договора за ипотека – да 
отдаде кораба под наем, да възложи управле­
нието му на мениджър или да извърши всяко 
друго действие, предвидено в този договор. 
(2) В случай че ипотекарният длъжник 
създаде пречки за изпълнение на някое от 
действията по ал. 1, ипотекарният кредитор 
упражнява правата си по реда на Гражданския 
процесуален кодекс. С приходите от упражне­
ните права се погасява обезпеченото вземане 
след приспадане на съответните разходи.
(3) Ипотекарният кредитор отговаря за 
причинените вреди, ако упражни неоснова­
телно някое от правата си по ал. 1.“
§ 21. Създава се чл. 50в:
„Принудително удовлетворяване от цената 
на кораба
Чл. 50в. (1) Кредитор, чието вземане е обез­
печено с ипотека, има право да се удовлетвори 
предпочтително от цената на ипотекирания 
кораб, в чиято и собственост да се намира той.
(2) Правото на предпочтително удовлет­
ворение се простира и върху доходите от 
кораба от деня, в който при принудителното 
изпълнение собственикът дължи сметка за тях 
съгласно Гражданския процесуален кодекс.
(3) Ако вземането е за определена парична 
сума или ако за него е уговорена парична 
неустойка, кредиторът може въз основа на 
договора за ипотеката да поиска издаване на 
заповед за незабавно изпълнение по реда на 
чл. 418 от Гражданския процесуален кодекс.“
§ 22. В чл. 51, ал. 1, буква „б“ думите 
„знамето на кораба“ се заменят с „основния 
регистър“.
§ 23. В чл. 53, ал. 2 думите „морските ипо­
теки“ се заменят с „ипотеките върху кораб“.
§ 24. В чл. 84 се правят следните изменения:
1. Заглавието се изменя така: „Свидетелство 
за регистрация и временно свидетелство за 
регистрация“.
2. Алинея 1 се изменя така:
„(1) Свидетелството за регистрация удос­
товерява правото за плаване на корабите под 
българско знаме и правото на собственост.“
3. В ал. 2, в текста преди т. 1 думите „акта 
за националност“ се заменят със „свидетел­
ството за регистрация“.
4. В ал. 3 думите „временния акт за наци­
оналност“ се заменят с „временното свиде­
телство за регистрация“.
§ 25. Член 84а се отменя.
§ 26. Член 85 се изменя така:
„Издаване на свидетелството за регистрация
Чл. 85. Свидетелството за регистрация и 
временното свидетелство за регистрация се 
издават от изпълнителния директор на Изпъл­
нителна агенция „Морска администрация“ или 
от оправомощени от него длъжностни лица.“
§ 27. Член 88 се изменя така:
„Комплектоване на екипажа
Чл. 88. (1) Корабният екипаж на търговски 
кораби се комплектова от квалифицирани 
морски лица. Не по-малко от 25 на сто от 
длъжностите на управленско и оперативно 
ниво и не по-малко от 25 на сто от длъж­
ностите на изпълнителско ниво са български 
граждани.
(2) Корабният екипаж на морски търговски 
кораби може да се комплектова от лица, които 
притежават свидетелства за правоспособност, 
издадени в съответствие с Международната 
конвенция за вахтената служба и нормите за 
подготовка и освидетелстване на моряците, 
съставена в Лондон на 7 юли 1978 г. (обн., ДВ, 
бр. 31 от 2005 г.; попр., бр. 86 и 91 от 2009 г.), 
както е изменена (STCW, as amended), от Ре­
публика България, от друга държава – членка 
на Европейския съюз, или от трета държава, 
която е призната по реда на вторичното право 
на Европейския съюз. Корабният екипаж на 
търговските кораби, които плават по вътреш­
ните водни пътища на Европа, се комплектова 
от лица, които притежават свидетелства за 
правоспособност, издадени в съответствие с 
Препоръките за подготовка на водачите на 
кораби и снабдяването им със свидетелства за 
правоспособност за международното корабо­
плаване на Комитета за вътрешен транспорт 
на Икономическата комисия за Европа на 
ООН и Дунавската комисия.
(3) Корабопритежателят назначава кораб­
ния екипаж без дискриминация, основана 
на национална принадлежност, религия, 
заплащане и други условия на труд, но вла­
деещ определения от него общоразбираем на 
кораба език.